Sjokolade-doughnuts met nougat-vulsel | SARIE
FOTO Mickey Hoyle	20 April 2017
Sjokolade-doughnuts met nougat-vulsel	deur Herman Lensing and Barbara Joubert
Spesiaal vir sjokoliste. Baie ryk, maar o, so lekker!
• 1 x basiese doughnut-deeg, klaar gerys
• 100 g nougat, in stukke gebreek
• 240 g melksjokolade, in blokkies gebreek
• 200 g 70%-donkersjokolade, in blokkies gebreek
• klein sjokoladekoekies van jou keuse
Keer die gerysde deeg uit op ’n meelbestrooide werkvlak. Sprinkel nog meel op die deeg voor jy dit afknie, en rol dan uit in lang strook van 2 cm dik. Druk sirkels uit met ’n koekiedrukker van 5 cm. Verhit die olie in ’n kastrol. Toets eers die olie met ’n stukkie afvaldeeg – dit moet stadig bruin braai. As die olie te warm is, sal die doughnut buite bruin braai terwyl dit nog rou is binne. Braai die deegsirkels (nie almal op een slag nie) tot mooi goudbruin en dreineer op kombuispapier. Laat afkoel.
Plaas die nougat, sjokolade en room in ’n kastrol. Verhit oor lae hitte en roer nou en dan tot gesmelt. Haal af van die hitte en laat afkoel. Verkoel die vulsel verder in die yskas. Maak ’n klein snytjie aan die kant van elke doughnut. Vul ’n spuitsak met die koue vulsel en spuit in die doughnuts. Smelt die donkersjokolade in ’n mengbak oor ’n kastrol met kookwater. Doop elke gevulde doughnut se bokant in die gesmelte sjokolade en plaas ’n koekie bo-op. Laat die sjokolade hard word en sit voor.